Document ID: 32006D0542

KOMISJONI OTSUS,
2. august 2006,
millega muudetakse otsust 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti
(teatavaks tehtud numbri K(2006) 3400 all)
(EMPs kohaldatav tekst)
(2006/542/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 19 alapunkti ii,
ning arvestades järgmist:
(1)
Vastavalt komisjoni otsuse 93/195/EMÜ (2) II lisas sätestatud üldeeskirjadele on registreeritud hobuste taassisenemine pärast võidusõidu, võistluse või kultuuriürituse tõttu toimunud ajutist eksporti lubatud üksnes selliste hobuste puhul, keda on peetud kuni 30 päeva kõnealuse otsuse I lisas loetletud samasse rühma kuuluvas kolmandas riigis.
(2)
2006. aasta Aasia mängude ratsavõistlused toimuvad Kataris.
(3)
Arvestades veterinaarjärelevalve taset ja asjaolu, et asjaomaseid hobuseid hoitakse eraldi halvema tervisliku seisundiga loomadest, tuleks ajutise ekspordi ajavahemikku pikendada kuni 60 päevani. Samuti tuleks otsuse 93/195/EMÜ VII lisas sätestatud loomatervishoiunõuete ja veterinaarsertifikaatide kasutusala laiendada Rahvusvahelise Ratsaspordiliidu egiidi all toimuvatele Aasia mängude ratsavõistlustele.
(4)
Otsuse 93/195/EMÜ VII lisa tuleks vastavalt muuta.
(5)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/195/EMÜ VII lisa pealkiri asendatakse järgmisega:
“VETERINAARSERTIFIKAAT
Endurance World Cup’i võistlustel või Aasia mängudel osalenud registreeritud hobuste taassisenemiseks pärast kuni 60 päeva kestnud ajutist eksporti”.
Artikkel 2
Käesolev otsus on adresseeritud liikmesriikidele.
Brüssel, 2. august 2006

Labels: 0
3
6